ming030890/wiki-yue-high-quality huggingface dataset:
南洋開賭熱

有唔少（中國）陸港澳官員及商人，趁住中共總書記習近平推廣一帶一路政策，走去南洋發展中國家開賭場及與其類似嘅檔口，形成一股熱潮；佢哋現場賭博及直播賭博兩種生意都有做。後來「灰色」嘅賭業備受打擊，嗰啲集團於是陸續轉營到以多種「黑色」生意為主業，變得惡名昭彰。其中最出名嗰三個老闆——佘智江、徐愛民及董勒成，都係（中國）大陸政商界嘅大粒佬。

起
澳門賭場嗰班撈家以華人為主，就連嚟自美國嗰啲集團嘅架步入面都係噉樣，澳門、香港、台灣及（中國）大陸嘅勢力都有深入參與，尤其是喺成日亂嚟嘅賭廳呢部分；佢哋習慣咗揾（中國）大陸有錢人做客，其多數收入亦係嚟自佢哋嘅。由於呢種生意模式利潤唔錯，嗰班人向外擴充，其中南洋係最熱門嘅選址，當地數國有多處於是大興土木；主要目標客户來源冇變，因此其選址有越嚟越多同佢哋語言相通嘅華人聚居。嗰啲商人所用嘅資金，有唔少係靠喺香港成立嘅上市公司籌集得嚟咖。

承
澳門賭業之經營方式，加劇咗唔少（中國）大陸已有嘅問題——例如資金外流、貪污腐敗及跨境收數，而且越嚟越大鑊。中共（嘅若干勢力）於是陸續加力打擊澳門賭業，包括阻止該黨（若干勢力嘅）官員行入澳門賭場。喺澳門揾食嘅呢班友，尤其是開賭廳及做疊碼嗰啲，繼續以（中國）大陸有錢人為主要客源，因此使出新招，盡量繞過中共（若干勢力嘅）防範，包括將擺落南洋窮國嘅投資加碼，以及做埋網上直播賭博；（中國）大陸政商要員亦樂於合伙，由於擁有同當地軍政勢力勾結嘅本事，亦有最多（中國）大陸嘅關鍵人脈，重要係出錢最多者，佢哋逐漸成為當中嘅揸拂人。

轉
南洋多處嘅賭業後來崩潰，有唔少一度興旺之城鎮變得冷清；原因包括中共（嘅若干勢力）出手應付佢哋嘅新把戲及武漢肺炎肆虐。嗰啲撈開偏門嘅集團因為生意不境，所以紛紛轉行——電訊詐騙、綁架勒索、強迫賣淫及活摘器官等；台灣黑幫掌握最精湛嘅呃人技術，因此得以分一杯羹。基於嗰班賊嘅語言特長以及目標得救／逃走／報仇嘅難度等因素，佢哋專向（相對於陣地位置嘅）外國之華人落手。中共（嘅若干勢力）同呢啲犯罪組織，貓捉老鼠噉樣低調較量咗好多年，雖然前者久唔久就會有新收獲，但係依然冇辦法將對方斬草除根；兩者一直互相見招拆招，彼此技術皆持續進步，乃至於家陣後者安營紮寨之處有唔少位於有軍事麻煩嘅地方，外間難以干涉。

合
隨住台灣受害者急劇增多，响2022年8月，有大把驚心動魄嘅情節及畫面經傳媒曝光，引起好多人及組織嘅關注，亦因此有更多國家嘅黑白勢力加入營救人質行動。而家輿論對於南洋華資賭業及其衍生之行當，已經冇咁關注；佢哋雖然被削弱咗，但係繼續運作緊，外界對其實況重係一知半解。响2022年，由於中共政策改變，澳門賭業變得更加政治化，（中國）大陸、香港及澳門（若干勢力嘅）商人喺南洋撈起賭嚟亦比以往危險；與此同時，南洋各國針對武漢肺炎嘅防疫措施大舉放寛；台灣幫派紛紛將僅餘設於澳門嘅賭博生意撤離，並乘住競爭對手俾中共（嘅若干勢力）㩒住及南洋經濟復甦嘅勢頭，移師過去開檔。
升level (術語)

呢篇文睇嚟要編修一輪，先至會符合到維基百科嘅質量標準。歡迎着手改善下。建議將升level (術語)改名做升level。 講明理由，撐、反都得。（即搬）
升level（粵拼：sing1 le1 fou2；英文：level up）係個角色扮演電子遊戲常見嘅元素，即係等級提升（簡稱：升級），簡稱升le（粵拼：sing1 le1）；「升le」又寫作升呢或升咧。上述兩個詞語喺香港後生一輩之中尤其流行，le亦可以用嚟獨立組詞及組句；虛擬角色之等級有可能喺其中層層遞退嘅作品唔多，因此好少有人講降level／降le／降呢／降哩（英文：level down）。

升le嘅情況
通常喺MMORPG入面都係有等級嘅，而有經驗值先升到le嘅。MMORPG有啲版面都會騷重有幾多先升到le，大部分都會用百分比。但係有啲MMORPG都冇等級，好似Furcadia等。同時，升le都解做喺其他小遊戲，好似泡泡龍噉，完成一個等級嘅要求而改變遊戲版面，進入另一階段。噉樣嘅升le同經驗值冇關係，但係都係升le嘅一種。

等級上限
等級上限（level cap）指一個角色嘅最大可能等級。好似係喺寵物小精靈裏面，一隻精靈嘅最大可能等級係 100，當一隻精靈到咗呢個等級就冇得再升。

轉生
轉生（regeneration）：係一個用戶達到最大可能等級之後可以做嘅一個動作；呢個動作會重設佢嘅用戶等級，而每次佢轉生，佢都會得到某啲新功能。

雜項
曾蔭權試過喺提及關乎後生人口嘅政治類言論之中用到「升呢」；似乎涉及修辭考慮。
三和弦

C 大調嘅三和弦，喺原位，由低至高順序係 C、E 同 G。 Play (幫手·有關)
喺音樂上，三和弦（英文：triad）係指由三個音符疊埋一齊而組成嘅和弦。
和弦配置

和弦配置（英文：voicing），喺音樂，係指理論上構成一個和弦嘅個別音符，實際上點樣實現出嚟。

基本樂理
和弦配置最基本講嘅係原位（root position）同轉位（inversion），原位係指根音（root note）擺底，轉位就係指擺底嘅唔係根音。
原位最基本嘅例子就係由喺底嘅根音開始，上面順次序排哂其他音（呢種最基本嘅擺法即係爵士樂所講嘅 close voicing）；最基本嘅轉位就係原位最底嘅一個音或者多過一個音掉高八度。
例如，構成 C 大和弦嘅音符順序係 C-E-G，呢個係原位。如果掉最底嘅 C 去頂，即係 E-G-C，呢個叫 ｢第一轉位｣（first inversion），如果再掉到 E 喺底，即係 G-C-E，呢個叫 ｢第二轉位｣（second inversion）。七和弦有四個音符，可以再掉一次（例如 C-E-G-B 掉到變 B-C-E-G），叫 ｢第三轉位｣（third inversion）。

四部和音
喺四部和音，講和弦配置會睇埋間隔，即係一個和弦入面未必係用最近嘅下一個音，而係可能用隔得遠啲嘅同音值音符。其中一個原因係因為泛音列嘅關係，低音排得太密會聽落一嚿嚿，所以通常係越低音會隔得越開；另外亦可能會想避免某啲音程、或者想某部唱或者聽得順啲等等。
例如，喺四部和音嘅角度，C大調嘅 C-G-C-E 算係原位，因為有齊 C、E、G 三個音，而最底嗰個係 C。

結他
喺某啲樂器，最常用嘅和弦配置亦可能唔係最基本嘅順序排。例如，喺結他（唔計古典結他），彈和弦會係用左手撳住一啲線（所謂撳個 chord shape），然係右手撥；某嘅和絃配置會好難撳、撳起嚟好攰等等，所以好多和弦嘅基本彈法係喺唔改變底音嘅大前提下搵一啲冇咁難彈嘅和弦配置。
例如，彈結他嘅基本 C 和弦係 C-E-G-C-E（第一個係中央 C），比起樂理上講嘅原位多咗兩個音；或者 C7 和弦可能係彈 C-G-B-E，唔係最基本嘅次序。

爵士樂
喺爵士樂，和弦配置分 open voicing、close voicing 同 drop voicing 三大類。所謂 close voicing 即係和弦入面全部用最細嘅音程（例如上面講嘅 C-E-G），而所謂 drop voicing 係指將 close voicing 嘅和弦配置嘅一啲音掉低八度，由高到低數，通常掉低嘅係第 2、3、2 同 3、或者 2 同 4 個音。
爵士樂用 drop voicing 嘅其中一個原因係佢常用嘅七和弦用結他彈出嚟，如果用基本嘅 close voicing 會好難彈，彈出嚟亦唔好聽。
和音化

和音化（英文：harmonization）係作曲上嘅一個常見工序，通常係諗好咗段主旋律之後做。可行嘅工序包括首先決定和弦進行（包括終止式），然後加低音，再做和弦配置等嘅嘢。
賴恩·傑斯

賴恩·約瑟·傑斯，OBE（Ryan Joseph Giggs，原名Ryan Joseph Wilson，1973年11月29號—），係威爾斯足球領隊兼前球員，由1990年開始以足球員身份效力曼聯到2014年，打中場。
佢曾經係「紅魔」一個猛將，1999年同碧咸等人協助曼聯贏得歐洲最高榮譽嘅三冠王。喺2014年領隊莫耶斯俾曼聯炒魷之後，傑斯兼任暫代領隊到季尾。
喺1991至2007年，佢亦有代表威爾斯足球代表隊打國際賽，喺2012年奧運，佢以隊長身份代表英國參賽。
2013-14年球季完咗之後，曼聯委任雲高爾做新領隊，傑斯做助教，而傑斯亦以40歲之齡宣佈掛靴。2018年，佢開始做威爾斯足球代表隊主教練，2022年卸任。
電結他

一部Fender Stratocaster電結他。
電結他（英文：electric guitar）係結他嘅一種，駁咗擴音機同喇叭可以好大聲。佢雖然叫電結他，但係通常唔使駁電，而係掉轉頭，靠彈琴嗰陣條弦綫啲震盪，透過一種叫做拾音器嘅嘢將聲頻轉化成電流；亦有要駁電嘅電結他，比較少見，用嘅拾音器唔同種類。
普通結他個琴身有共鳴箱，而今嘅電結他就無共鳴箱，用實心木造或者係半實心，噉如果唔接擴音機嘅話，電結他直接彈出來啲聲就好細。一般嘅電結他有六條弦，爵士結他手同重金屬手嘅有七條弦，尤其是玩死亡金屬同 nu-metal 嗰啲，仲有啲 12 弦嘅電結他。
喺1920年代結他喺大樂隊冇辦法彈到同其他樂器一樣咁大聲，促成咗電結他嘅發明，第一個電結他係爵士結他手喺1930年代用，同普通結他一樣係空心；實心木嘅電結他喺1950年代發明。
低音結他

低音結他（英文：bass guitar）係流行或者搖滾樂隊入邊，負責彈低音嘅樂器，結他嘅一種，一般係四條弦，不過五條弦、六條弦、七條弦嘅都有。喺外形上比一般嘅結他長。
貓腸

貓腸綫（英文：catgut），又叫羊腸綫或者 gut 綫，係一種用動物嘅腸造嘅綫，通當係羊（山羊同綿羊都有，間中用牛、馬或者驢，但係唔會用貓:0:51），以前做手術用嚟聯針，醫護叫佢貓腸；喺20世紀初之前，好多弦樂器亦都係用呢種綫:1:47，音樂人叫佢羊腸或者 gut。樂器用嘅羊腸弦綫彈古典音樂嘅樂手仲有用，但係通常貴過尼龍綫:6:04。
Harrods

Harrods百貨（英文：Harrods）係一間喺英國倫敦Knightsbridge嘅百貨公司，佢擁有接近二百年歷史。佢依家由卡塔爾投資局（英文：Qatar Investment Authority）旗下嘅「卡塔爾控股公司」經營。
Harrods百貨店鋪佔地5英畝（20,000平方米），擁有330個銷售部門，涵蓋一百萬平方呎(90,000 平方米)嘅銷售空間。
顯示咭

顯示咭，圖像咭（咭又叫卡，大陸簡稱顯咭），係種電腦硬件，入面有GPU（圖形處理器）同記憶體將電腦要輸出嘅影像處理，然後將訊號傳畀顯示器。有排虛擬貨幣火熱，好多人做「礦工」，因頂級遊戲卡GPU效果好過CPU，所以成為家用礦工必備品，而用過「挖礦」就叫做礦卡。因為「挖礦」好傷「礦卡」，所以好快生產商視為「人為損壞」，失去保養。

常見插頭
常用顯示器介面：
ADC - 蘋果顯示器插頭
D-sub - 多數叫VGA頭
13W3 - 類比視訊接口，早期圖形工作站用。
DVI - 數位視訊接口，D-sub接頭共享市場，可接D-sub頭
mini-DVI - 蘋果公司所用，係DVI縮小版，可轉DVI或D-sub
HDMI - 影音家電接口，而家顯示卡普遍使用，可轉DVI接頭
DisplayPort - HDMI競爭者、新型接口
Mini DisplayPort - DisplayPort演進版
LFH - DMS-59介面前身
DMS-59 - 一個可同時輸出兩組類比、兩組數字訊號接口
USB Type-C
Thunderbolt - 一種由蘋果、英特爾合作開發高速資料接口，向下兼容Mini DisplayPort設備，更新係USB 3.1 Type C。
1972年夏季奧林匹克運動會

1972年夏季奧林匹克運動會係第20屆現代奧林匹克運動會，1972年8月26號到9月10號喺西德慕尼黑搞。
呢屆奧運會，一共有121個國家同埋地區代表團參加，其中11個國家係頭一次派出運動員參加，包括：阿爾巴尼亞、貝寧、加蓬、北韓、萊索托、馬拉維、沙地阿拉伯、索馬里、斯威士蘭、多哥、布基納法索。
雖然運動會原定9月8號閉幕，但就快收爐前爆出震驚全球嘅慕尼黑慘案，事發後，慕尼克奧組委宣佈停比賽兩日，閉幕日子亦因為咁，而褪遲兩日。

賽事焦點
美國游水運動選手馬克·史畢茲攞到7面金牌，重打破7個世界紀錄。
時年16歲嘅西德女子跳高選手烏里姬·美法特贏得金牌，係奧運史上最後生嘅個人項目金牌得主，12年後（1984年）又贏得一面金牌，成為年紀最大嘅跳高項目金牌得主。
由於中華民國响1971年退出聯合國，逐漸冇晒大部份邦交國同埋國際組織會籍，呢屆係蔣介石政權最後一次以中華民國嘅國號、國旗、國歌參加夏季奧運。1976年滿地可奧運，中華民國因為東道主加拿大政府要求用「台灣」嘅名義參賽，禁止使用原有嘅青天白日滿地紅旗同埋國號，索性退出嗰屆奧運會，直到1984年，以中華台北嘅名義重返奧運會。
FT

FT係兩個拉丁字母嘅組合，可以有好多唔同嘅意思。
理論調

理論調[暫譯]（英文：theoretical key），又叫冇可能嘅調[暫譯]（impossible key），喺音樂，係指調號需要用到重升號或者重降號嘅調，例子有 G♯大調。
造星唔造星？

《造星唔造星？》（英文：Are you a superstar?）係香港Makerville製作嘅真人騷節目，由梁釗峰主持，2023年11月20號到2024年2月9號逢禮拜一到五19:30-19:55喺香港電視娛樂ViuTV播。節目搵咗7位參加過《全民造星V》但入唔到五強嘅Makerville藝員：黃泓祖、王鋒、何居倬、羅子熙、劉瑞威、林昆樂、陳樂庭，接受唱歌跳舞等嘅綜藝訓練。

節目調動
2024年1月1號：由於19:30-00:10要轉播《2023年度叱咤樂壇流行榜頒獎典禮》，嗰日節目停播。
TS

TS係兩個拉丁字母嘅組合，可以有好多唔同嘅意思。
唐滌生

唐滌生（1917年6月18號—1959年9月15號），原名唐康年，廣東香山縣（而家珠海唐家灣）人，粵劇編劇。作品有黃千歲嘅《洛神》、何非凡嘅《血羅衫》、任劍輝嘅《白楊紅淚》、 陳錦棠嘅《紅菱巧破無頭案》、薛覺先嘅《漢武帝夢會衞夫人》等，佢太太係鄭孟霞，亦係前香港騎師鄭棣池嘅姐夫。
傾 of the World

《傾 of the World》（英文：Talk Of The World）係香港MakerVille製作嘅綜藝節目，2023年期間係MM730系列之一，由馬騮搣同溫湯馬仕（Thomas Windle）主持，2023年1月5號到8月10號逢禮拜四19:30-20:00，同埋2024年1月14號到2月25號逢禮拜日13:30-14:00喺香港電視娛樂ViuTV播。節目主持會請一班外籍嘉賓傾下唔同地方嘅文化差異。
嘉賓名單包括符氣柏（Indome）（印尼）、鄧祖欣（Pamela）（英國）、新德莉莉（印度）、鈴木啟介（日本） 等等。

節目調動
2024年2月11號：由於10:15-15:00重播《2023年度叱咤樂壇流行榜頒獎典禮》，所以停播一次。
少女時代

少女時代（韓文：소녀시대，英文：Girls' Generation）係韓國SM娛樂旗下嘅女子組合。現任成員包括太妍、Sunny、Tiffany、孝淵、俞利、秀英、潤娥同徐玄。由於少女時代係韓國最有代表性嘅女子組合，對於韓流風靡全世界有好大貢獻，喺亞洲甚至國際都有廣大嘅知名度，所以被譽為「國民女團」。
少女時代嘅應援口號係：「而家係少女時代！以後係少女時代！永遠係少女時代！」。官方歌迷名叫「S♡NE」（소원，讀音似英文嘅So One，意思係「願望」），代表色係玫瑰粉紅色。
Members:
Korean-American

史
2006年，SM娛樂製作人李秀滿因為睇見Super Junior嘅成功，決定以SJ為樣本，建立一個「女版SJ」，響公司選出九位練習生組成新女團，即為「少女時代」。
少女時代喺2007年8月5號推出單曲《Into The New World》正式出道，2008年推出第一張正規專輯《GIRLS' GENERATION》，開始獲得一啲關注。2009年發行第一張迷你專輯《Gee》，同名主打歌《Gee》大受歡迎，令少女時代人氣急升。2010年發行《Genie》日文版，正式喺日本出道。2011年發行第三張正規專輯《The Boys》，令少女時代累積國際知名度，成為國際知名嘅韓國藝人。之後喺同一年發行同名單曲《The Boys》英文版，正式喺美國出道。
2012年4月30號，少女時代第一個子團少女時代---太蒂徐推行第一張迷你專輯《Twinkle》同正式出道，成員有太妍、Tiffany同埋徐玄。
2013年推出第四張正規專輯《I Got a Boy》，奠定少女時代響國際嘅地位同人氣。
2014年9月30號，成員Jessica響微博表示未能同公司達成共識，退出少女時代。
2017年7月27號，SM娛樂宣佈少女時代將會喺8月7號發行第六張正規專輯《Holiday Night》，迎接出道十週年。
少女時代至今有6個破億MV，包括《Gee》、《I GOT A BOY》、《The Boys》、《Mr Taxi》、《Oh!》同太妍首張迷你專輯嘅主打歌《I》，係韓國有史以來擁有最多破億MV嘅女子組合。
2017年10月9日號，Tiffany、秀英同徐玄唔再同SM娛樂續約；太妍、Sunny、孝淵、俞利同潤娥就完成續約。雖然Tiffany、秀英同徐玄離開咗SM娛樂，但唔會退出少女時代。
2018年9月5號，少女時代第二個子團少女時代---Oh! GG以單曲《Lil' Touch》出道，成員有太妍、Sunny、孝淵、俞利同潤娥。
2022年8月5號，少女時代以專輯《FOREVER 1》回歸樂壇，係事隔5年再次推出團體音樂作品，亦係為咗紀念少女時代出道15周年。
徐梓耀

徐梓耀（英文：Chui Tze Yiu, Keian，1979年7月14日—），香港電影導演、編劇，香港男演員徐少強嘅大仔。 徐梓耀曾經係李奧貝納廣告Leo Burnett Worldwide、麥肯廣告McCann Erickson等國際廣告機構擔任創作總監、美術、數碼設計等職務。2012年開始參與影視製作，導演同埋編劇嘅電影包括《曾經擁有》、《YOLO》、《假冒女團》仲有ViuTV劇集《地產仔》等等。
卡爾·沙普利斯

卡爾·沙普利斯（英文：Karl Barry Sharpless，1941年4月28號—）係美國化學家，先後喺2001年同2022年攞到諾貝爾化學獎，至今只係得佢同埋腓特烈·桑格攞過兩次諾貝爾化學獎。
鎂

鎂（粵拼：mei5，英文：Magnesium）係一隻元素，原子序號12，原子量24.3050(6)。鎂符號係Mg，來自Magnesium，係地球第八多嘅元素，地殼有2%重量都係鎂來，溶得落海水嘅元素之中，佢排第三。鎂係細胞必要元素。鎂係鹼土金屬，不過自然界裏面冇金屬形態出現嘅鎂，全部都係鎂嘅化合物或者離子。鎂金屬可以由鎂鹽提煉出來。鎂金屬主係係用來整鎂鋁合金。

發現
1808年，英國化學家戴維（H.Davy）用熔融電解法首先整咗金屬鎂出來。1828年法國科學家比西用金屬鉀還原熔融嘅無水氯化鎂得到純鎂。

名嘅由來
來自希臘話，指嘅係一種礦石苦土（即係氧化鎂）。

同位素
内文：鎂嘅同位素
已發現鎂嘅同位素共有13種，包括鎂20至鎂32，其中得鎂24、鎂25、鎂26係穩定嘅，其他鎂嘅同位素都帶有放射性。

用途
由於鎂比鋁輕，因此可以作為合金響航空、太空上使用。另外利用鎂易於氧化嘅性質，可用來製造好多純金屬嘅還原劑。亦可用響閃光燈、吸氣器、煙花、照明彈等。
由18世紀初開始，苦滷（MgCl2）同瀉鹽（MgSO4·7H2O）就已經用來做藥品。

其他
由於中文「鎂」字有「金」同「美」兩個部件，所以有人借用來表示美金，成為網絡俚語。
維基同享有多媒體嘅嘢：
鎂（類）
升G大調

G♯大調嘅音階；注意調號要用重升號。
升G大調係一個基於 G♯音嘅大調，係降A大調嘅異名同音。但係佢只係個理論調[暫譯]，調號要用一個重升號；關係小調係E♯小調，同樣只係理論調。
佢係理論調嘅原因係調入面嘅音全部都要用唔同字母做音名，排到 F 要用重升號，將標出嚟嘅 F 音升到變成 G 音：
大調音程：
升E小調

E♯小調嘅音階；注意調號要用重升號。
升E小調係一個基於 E♯音嘅小調，係F小調嘅異名同音。但係佢只係個理論調[暫譯]，調號要用一個重升號；關係大調係 G♯大調，同樣只係理論調。
佢係理論調嘅原因係調入面嘅音全部都要用唔同字母做音名，排到 F 要用重升號，將標出嚟嘅 F 音升到變成 G 音：
自然小調：
降D小調

D♭小調嘅音階；注意調號要用重降號。
降D小調係一個基於 D♭音嘅小調，係升C小調嘅異名同音。但係佢只係個理論調[暫譯]，調號要用一個重降號；關係大調係降F大調，同樣只係理論調。
佢係理論調嘅原因係調入面嘅音全部都要用唔同字母做音名，排到 B 要用重降號，將標出嚟嘅 B 音降到變成 A 音：
自然小調：
香港大會堂紀念花園

大會堂紀念花園（英文：The City Hall Memorial Garden）響位於香港大會堂高座與低座之間嘅花園，為紀念喺1941至1945年間，於香港保衛戰中捐軀嘅軍民而興建，花園外圍有「L」形嘅行人走廊，上方連結大會堂平台，花園及行人走廊面積合共4,950平方米。

翻新工程
紀念花園於1993年進行重新設計，由建築署建築師馮永基為首團隊負責，引用中軸線概念以彰顯紀念龕嘅重要角色，並以動態區和靜態區劃分空間布局，藉此優化功能。而原有嘅水池改為閑座區。

市政局時間囊
前市政局為紀念香港主權移交中國，1997年6月喺紀念花園埋放「時間囊」。
減肥

減肥，又叫纖體、瘦身，係用人為方法減低體重同身體脂肪嘅行為，減低肥嘅程度。
主音音樂

主音音樂（英文：homophony），又叫主調結構，係指一首音樂由兩段或者以上嘅旋律組成，當中有一首明顯係「主旋律」，而另外嗰幾段扮演陪襯嘅角色，即係另外嗰幾段通常會好重複同冇乜變化，加嚟純粹係為咗要幫手留意住啲節奏或者做和音。
主音音樂呢種做法喺古典樂當中非常盛行。
阿爾法特種部隊

阿爾法特種部隊（粵拼：aa3 ji5 faat3 dak6 zung2 bou6 deoi2；俄文：Спецгруппа ”Альфа”）係俄羅斯聯邦安全局嘅一支特種部隊，1974年7月成立，主要負責反恐嘅工作。蘇聯解體之後，俄羅斯聯邦接管咗呢支部隊。阿爾法特種部隊參與過車臣戰爭、1993年俄羅斯憲政危機、2004年別斯蘭人質事件等等。

蘇聯時期
阿爾法特種部隊響蘇聯克格勃主席尤里·安德羅波夫嘅提議之下成立。1972年慕尼黑奧運會發生咗慕尼黑慘案，導致11個以色列運動員死亡，尤里·安德羅波夫擔心1980年莫斯科奧運會同樣會受到恐怖份子嘅襲擊，所以喺克格勃入面抽調大約30位年青成員組成阿爾法特種部隊。
響1979年12月嘅風暴333行動，阿爾法特種部隊同其它蘇聯特種部隊強攻阿富汗民主共和國嘅總統哈菲佐拉·阿明嘅官邸，最終重擊斃咗阿明。阿爾法特種部隊又響蘇聯境內解決咗多宗恐怖襲擊事件：1981年，阿爾法特種部隊響薩拉普爾市制服咗幾個恐怖份子，救出25個人質，無人傷亡；1983年又響格魯吉亞首都救咗全部57個人質；1988年，有32個轎車乘客俾人脅持，阿爾法特種部隊通過無線電臺同匪徒談判，最終尐匪徒放咗佢哋。

俄羅斯聯邦時期
1991年12月，蘇聯解體，阿爾法特種部隊俾俄羅斯聯邦接管，調咗入總統警衛局，但係之後因為兩次拒絕俄羅斯總統葉利欽嘅命令，響1993年年底調番入聯邦反間諜局。1995年，聯邦反間諜局改組成為聯邦安全局，至今阿爾法特種部隊就一直隸屬於聯邦安全局。
2002年，莫斯科歌劇院脅持事件發生，車臣獨立分子闖入莫斯科軸承廠文化宮，脅持850幾個人質，阿爾法特種部隊同脅持者對峙幾日之後，決定以祕密化學氣體麻醉表演廳所有人，再強攻劇院，結果有超過一百名人質因為吸入咗麻醉氣體而死咗。
2004年，車臣獨立分子響別斯蘭劫持咗1200個人質，阿爾法特種部隊同另一個特種部隊強攻體育館，行動中至少死咗11個士兵，事件最後重悲劇收場。
電訊盈科

電訊盈科（粵拼：din⁶ seon³ jing⁴ fo¹）（簡稱電盈；英文：PCCW Limited，PCCW；港交所：0008、NYSE：PCW、OTCBB：PCCWY），2000年成立，係而家香港最大嘅電訊公司，總部設喺香港，生意有電訊、媒體、資訊科技服務方案、物業發展同投資，仲有其他唔同嘅業務。響香港交易所嘅股票代號係0008，所以被俗稱為八號仔。1994年10月18號響紐約股票交易所以美國預託證券形式上市，但家下已經取消上市。電盈見證咗由高價藍籌股變成低價「垃圾股」嘅失敗例子。
而家嘅電訊盈科，係李澤楷間盈科數碼動力有限公司食咗老字號香港電訊有限公司（原本嘅八號仔）得返來嘅。
電訊盈科仲係香港電訊信託同埋香港電訊有限公司嘅大股東。香港電訊而家係香港數一數二電訊服務供應商、固網、寬頻、流動通訊，同埋媒體娛樂服務營運商。仲會提供端對端整合方案，兼且搞咗個數碼生態圈，將集團嘅會員計劃、電子商務、旅遊、保險、金融科技及健康科技等服務結合。
電訊盈科喺香港同埋區內其他地方提供OTT視象服務（Viu）。仲透過香港電視娛樂有限公司營運本地免費電視服務（即係ViuTV）。
佢哋嘅電訊盈科企業方案，係香港、中國內地及東南亞嘅資訊科技及業務流程外判服務供應商。仲有佢哋持有盈科大衍地產發展有限公司股權同埋其他海外投資。公司喺全球50 個國家及城市請超過 22,800 個員工，大約六成喺香港本地做嘢，其餘大部分喺中國內地、美國及菲律賓。
香港電訊有限公司喺開曼群島註冊成立。

成立歷史
電訊盈科前身係香港電訊，大股東係李澤楷同中國聯通。

申請免費電視服務牌照
喺2010年1月18號，電訊盈科公開表示已向香港特區政府申請免費電視服務牌照。
中國移動

中國移動（港交所：00941），簡稱中移動，係中華人民共和國嘅國有企業，亦係全國主要流動電訊服務供應商，1997年創辦。
中國移動香港

中國移動香港（China Mobile Hong Kong）係香港一間流動電訊網絡商，由中國移動全資附屬。佢前身係華潤喺1997年創辦嘅萬眾電話（Peoples），2004年喺香港交易所主板上市，2005年畀中國移動收購同私有化，2006年改名做中國移動萬眾，2008年再改做而家個名。
中國電信

中國電信（粵拼：zung1 gwok3 din6 seon3；簡化字：中国电信，紐交所：CHA，港交所：00728），大陸簡稱中電（zung1 din6），香港簡稱中電信（zung1 din6 seon3），係中國內地嘅特大型國有通信企業，亦係中國最大嘅綜合信息服務提供商。喺2002年9月成立，總部喺北京市西城區金融大街31號。而家喺全中國內地同港澳臺有分公司，專門提供電話業務、互聯網接入同應用、數據通信、視訊服務、國際同港澳臺通信等好多種綜合信息服務。
中國聯通

中國聯通（上交所：600050、港交所：00762、紐交所：CHU），簡稱中聯通，係中華人民共和國嘅國有企業，亦係全國主要流動電訊服務供應商，1994年創辦，2009年重組。
中國聯通主要指中國聯合網絡通信集團有限公司同埋旗下嘅中國聯合網絡通信股份有限公司（上交所：600050）、中國聯合網絡通信（香港）股份有限公司、中國聯合網絡通信有限公司等子公司嘅簡稱。
中國聯通喺中國境內31個省（自治區、直轄市）同埋香港、英國等境外多個地區設有分支機構，係中國唯一一間[未記出處或冇根據]同時喺上海、紐約、香港三地上市嘅電信企業。
同義環

同義環（英文：synonym ring / synset）係有關中繼資料嘅一個概念。如果話有兩件或者以上嘅數據元成一個同義環，意思即係話呢幾件數據喺語義上可以當係一樣。
中國聯通（香港）

中國聯通（香港）運營公司（簡稱「中國聯通（香港）」）係香港一間流動電訊網絡商，現時係中國第二大網絡營運商中國聯合網絡通訊集團有限公司嘅全資子公司。
現時，中國聯通香港攞到香港電訊管理局頒發涵蓋對外電訊服務、國際增值網絡服務同流動虛擬網絡營辦服務嘅「服務營辦商牌照」，而家以CUniq HK品牌通過租借和記電訊嘅網絡提供服務，係香港第五大流動網絡營辦商，亦係最大嘅MVNO流動網絡運營商。

跨境服務
中國大陸同香港間嘅跨境服務係中國聯通香港嘅特色服務。

一卡兩號服務同跨境服務計劃
中國聯通香港係香港第一間提供「一卡兩號」服務嘅運營商，佢畀客戶用一張SIM卡時同時擁有中國內地同埋香港兩個號碼。此外，中國聯通香港都有「ONE大中華」、「ONE大灣區」等跨境服務計劃

中國內地客戶服務
中國聯通香港喺深圳灣口岸嘅門市
中國聯通香港喺沙田廣場嘅門市
現時，中國聯通香港擁有28間門市，其中3間喺深圳口岸。 口岸門市嘅權限範圍同香港門市相同，提供上台，變更計劃同其他售後服務以及手機同配件服務。同時，口岸門市亦為香港居民提供申請內地號碼嘅服務。

同Apple公司嘅關係
根據Apple官網，自2019年開始，China Unicom Hong Kong（聯通（香港））成為蘋果公司喺香港認可嘅七間LTE網絡嘅營運商之一。

事件
聯通香港首宗「死機」意外喺2018年2月27號上晝10時50分發生，聯通嘅網絡操作中心發現咗大批客戶未能夠使用流動話音服務、短訊服務及流動數據服務。到下晝1點，網絡操作中心先至開始搶修，下晝2點20分陸續恢復服務。下晝4點30分，所有服務回復正常。整個故障歷時5個鐘40分鐘，共138,150名客戶受影響，佔聯通香港客戶嘅15.78%。第二宗「死機」意外於3月31號上晝11點15分發生，情況同一個月前相似。到夜晚6點45分，所有服務先至恢復正常，整個故障歷時7個鐘25分鐘，同樣有138,150名客戶受到影響。兩宗故障一共歷時13個鐘15分鐘。
中華電信

中華電信股份有限公司（簡稱中華電信、中華電、華電、CHT）係中華民國（台灣）最大嘅電信服務業者，業務範圍涵蓋固網通訊、數據通訊同流動通訊等。
中華電信旗下互聯網服務嘅牌子叫「HiNet」。
中信國際電訊

中信國際電訊集團有限公司（Citic Telecom International Holdings Limited，港交所：01883）係中國中信股份有限公司（港交所：00267）旗下（所佔嘅股權大約59.39%）嘅一間電信服務供應商，為亞太區提供語音服務、移動短信服務、數據服務同埋為電信運營商、移動運營商同互聯網服務商提供電信業務解決方案。
中信國際電訊喺1999年喺香港成立；2000年畀中信泰富收購晒佢哋所有股份，嗰時叫中信1616集團有限公司。2007年4月3號，中信1616喺香港交易所上市。2010年11月通過改成而家呢個名。而家嘅主席係辛悅江。
澳門電訊

澳門電訊有限公司（Companhia de Telecomunicações de Macau, S.A.R.L.‎，簡稱CTM）係澳門第一間提供電話通訊服務嘅企業。1981年至2011年之間，澳門電訊就一直獨家做晒全澳嘅固網電話服務。
澳門嘅電話通訊原屬澳門郵電司轄下管理。直至1981年9月29號，澳葡政府同埋大東電報局簽定20年嘅專營合約。澳門電訊於1981年10月成立後，就擔負改善澳門電訊服務嘅使命。澳門回歸後屆滿嘅專營合約，得澳門特區政府批准續期10年，但電訊市場好似流動通訊服務已經全面開放。
現時澳門電訊所提供嘅服務包括寬頻、流動通訊（2G及3G）以及專業方案。

組成
澳門電訊有限公司係唔同集團合資經營，分別有：
中信國際電訊（股份佔99%）
澳門政府（股份佔1%）
2010年2月12日中信國際電訊攞出14億向中信泰富買入佢手頭上澳門電訊20%股份，又喺2013年1月15日向英國大東電報局同埋葡萄牙電訊集團買入佢哋手頭上全部股份（大東電報局一部分作價7.497億美元，葡萄牙電訊集團作價4.116億美元，按冇債項同埋冇額外現金計數），交易嘅時間估計要6至9個月，即係中信國際電訊將會擁有99%股權，澳門政府嘅股份部分冇變。
而家公司主席為英國大東電報局全資附屬子公司Sable Holding Limited，行政總裁由潘福禧先生擔任。
AT&T

AT&T係美國一間電訊公司，喺1983年創辦，而家係美國最大固網電話服務供應商同第二大流動電話服務供應商。
伍偉國

伍偉國（1972年－），香港親中派商人，美心集團主席兼第三代掌舵人，中國共產黨員。
伍偉國喺美國布朗大學攞咗應用數學同經濟學學位後，加入咗香港美心集團，之後接任佢祖父伍舜德嘅位置，做咗美心集團董事總經理。佢接手後推動咗品牌年輕化，發展咗一堆以年輕市場為主嘅餐廳概念。
佢曾經攞過「安永企業家獎2012中國」嘅「服務業企業家獎」，同埋「DHL/南華早報香港商業獎」嘅「傑出管理獎」，亦係多間機構嘅董事，包括香港公益金、香港置地控股、怡和洋行控股同埋恆生銀行。佢曾經喺科大唔同嘅委員會度擔任要職。

其他記事
2022年，佢以7億購買渣甸山白建時道別墅，引起一啲媒體關注。

家庭
佢已經結婚，老婆係羅寶盈。
吳歷山

吳歷山，香港親中派政治人，香港再出發大聯盟發起人之一。

早年經歷
吳歷山1943年喺菲律賓出生，1947年隨屋企人搬上海。1961年喺華東師大附中高中畢業，之後考上北京大學醫學院（原北京醫學院）。佢1973年移居香港，1979年考到香港醫生執照試，之後喺香港公立醫院工作，1983年轉為私人執業，期間亦攞到中醫執照，去到75歲退休。
前後夾埋，佢先後喺上海、北京、陝西同埋香港生活過。

家庭
佢已經結婚，佢老婆係徐新英，岳父係徐四民，吳耿南係佢個仔。

政治立場
佢政治立場係親中派，主張香港融入中國發展，又話粵港澳大灣區係香港嘅新機遇。
喺香港反送中運動期間，佢支持執法表現備受爭議嘅香港警察，並參與一份醫學界嘅參與聯署，但有關聯署被一啲連登網民質疑造假，其中有人部分聯署人嘅名根本唔喺全港西醫名冊入面。
上位詞同下位詞

上位詞（hypernymy）同下位詞（hyponymy）係語言學上成日提到嘅兩種語義關係。如果話 A 係 B 嘅上位詞，噉 B 就係 A 嘅下位詞；意思係指 B 係 A 嘅一種，例如 A 係顏色 B 係綠色。

句式
睇埋：量詞
喺自然語言處理上，上位詞同下位詞嘅關係可以由某啲形式嘅短語透露，例如如果「X 同第啲 Y」噉嘅短語成日出現，噉 Y 就應該係 X 嘅上位詞:p. 122：
「蝴蝶同第啲昆蟲」；
「水同第啲液體」；
「鐵同第啲金屬」；
... 呀噉。
和記大廈

和記大廈（Hutchison House）係香港一座拆咗嘅寫字樓，喺金鐘夏愨道10號，1974年開張，由和記黃埔集團管理，2019年拆咗，重建成長江集團中心二期。
林順潮

林順潮，JP（Dennis Lam，1959年11月26號—），廣東揭陽人，香港建制陣營（親中派）政治人、眼科醫生，第十三屆港區全國人大代表。

政治立場
佢係香港親中派一員。
喺香港反送中運動期間，佢支持執法表現備受爭議嘅香港警察，並參與一份醫學界嘅參與聯署，但有關聯署被一啲連登網民質疑造假，其中有人部分聯署人嘅名根本唔喺全港西醫名冊入面。

選舉及提名經歷
喺2016年，佢有份提名林鄭月娥參與2017年香港行政長官選舉。
喺2021年9月，佢成為香港特别行政區選舉委員會委員（港區全國人大代表）。2022年，佢喺李家超無提政綱嘅情況下，有份提名李家超參與2022年香港行政長官選舉。
龔美姿

龔美姿，香港親中派政治人。

政治立場
龔美姿係香港親中派成員，標榜自己致力培育愛國愛港青年，並且曾公開形容捍衛法治同爭取民主嘅香港反送中運動為「黑暴」，又支持政府提出排除異見人仕嘅所謂完善地區治理方案。
喺2023年香港區議會選舉入面，佢以民建聯名義參選地區委員會界別（沙田），喺政府大幅度削減直選議席同排除民主派參選，選舉委員會委員可以互相提名都唔當係利害衝突嘅制度下攞到186票，成功當選。
8月21號

8月21號係公曆年嘅第233日（閏年第234日），離年尾重有132日。
<< - 8月 - >>



大件事
1842年：澳洲塔斯曼尼亞荷伯特開埠。
1911年：達文西畫嘅蒙娜麗莎喺巴黎羅浮宮博物館俾人偷走。
1983年：菲律賓反對黨領袖阿基諾喺馬尼拉國際機場（而家嘅尼尼奧阿基諾國際機場）俾人暗殺身亡。
1991年：蘇聯總統戈巴卓夫喺電視上話保守派發動嘅政變失敗。
2008年：馬來西亞羽毛球員李宗偉升上羽毛球世界聯合會世界排名第一。
2018年：薩爾瓦多中斷同中華民國77年嘅外交關係，同中華人民共和國建交。中華民國邦交國剩低17個。
皇家華拉度列足球會

皇家華拉度列足球會（英文：Real Valladolid），係西班牙華拉度列嘅一間職業足球球會，依家踢緊西班牙甲組足球聯賽。
公主病症候群

公主病症候群，又叫做公主病，係一種心理問題，係一啲自信心強，自以為是，相信自己有做公主嘅條件，要求得到有公主咁嘅待遇。公主病人多數係女仔人家，未婚，自少受屋企人呵護，服侍/伺候，心態依賴形成病態，公主行為受嬌縱，有問題成日歸究外因，為人冇責任感。
大小姐脾氣

大小姐脾氣，或者叫小姐脾氣，近年興叫公主病，係指一啲自細俾阿爸阿媽縱壞咗嘅女仔，當自己大晒，要其他人好好服待佢、咩嘢都要就晒佢，通常都係嚟自有一定家底嘅家庭。
微型網誌

呢篇微型網誌係關於互聯網嘅楔位文章，重未寫完嘅。麻煩你幫手充實佢。
星億娛樂集團

星億娛樂集團有限公司係一個澳洲賭場同埋娛樂公司。 之前嘅公司係叫做Echo Entertainment。

物業
星億娛樂持有同埋營運康瑞德賭場同酒店 、星億黃金海岸同埋星億雪梨。 星億娛樂家吓揸緊昆士蘭州四張營運牌照嘅其中兩張。
個集團亦都喺昆士蘭政府之下，代表佢管理黃金海岸會議展覽中心。

布里斯本皇后埠
2020年8月嘅建築工地
2017年8月佐治街政府大廈拆卸
昆士蘭政府響2015年7月20號宣佈咗Echo Entertainment做代表，作為半合資伙伴嘅Destination Brisbane Consortium中咗標去起個布里斯本皇后埠，嬴咗皇冠度假。Echo係有兩個香港合資嘅伙伴，有周大福企業同埋遠東發展。兩個伙伴分別會貢獻兩成半嘅資金去發展個整合度假區同埋幫大皇后埠同埋大樓俾錢。

爭議
2021年，九號娛樂旗下嘅雪梨晨鋒報同埋年代報，同埋60分鐘，發現咗喺2014年到2021年之間星億嘅管理層被警告過防止洗黑錢嘅行為，但係佢試過聘用一啲大賭徒同罪犯或者外國活動有關。當時星億對報導嘅回應就係「對呢啲報導有擔憂，而且具有誤導性。」同埋佢都試過同昆州政府當局一齊解決呢啲嘅指控。  喺份報告出咗街之後，啲股東對星億提出集體訴訟，昆士蘭、西澳洲籍、維多利亞州同埋新南威尼士州嘅博彩監管機構亦都分別展開咗調查。
2022年9月13號，新州嘅獨立賭場調查委員發表咗一份報告，話星億唔再適合持有佢喺雪梨賭場嘅牌照，基於行為涉及洗錢風險。佢有14日嘅間作出回應。
我和春天有個約會 (舞台劇)

呢篇文冇引任何嘅出處。 請幫手改好呢篇文，加返出處同埋寫低根據。冇根據或冇出處嘅嘢可能隨時受到質疑；經唔起質疑就會畀人剷走。建議將我和春天有個約會 (舞台劇)改名做我和春天有個約會。 講明理由，撐、反都得。（即搬）
想搵第二個意思嘅話，請睇我和春天有個約會。
《我和春天有個約會》係香港一套舞臺劇，以歌曲穿插其中。由香港話劇團喺1992年10月16號喺香港大會堂首演，大受歡迎，多次重演同埋被改編為唔同嘅作品。
龍道一

龍道一（粵音：lung4 dou6 jat1 ，2003年3月6號—）係中華人民共和國嘅跳水運動員，家下效力緊中國國家跳水隊。佢喺貴州度出世，2024年嗰陣參加咗巴黎奧運，拍住王宗源，喺雙人3米跳板項目度攞咗金牌。
拉斯維加斯金沙集團

拉斯維加斯金沙集團股份有限公司（英文：Las Vegas Sands Corp.）係間賭業同酒店業公司，總部設於美國內華達州天堂，喺澳門同新加坡都有架步，子公司包括金沙中國。

禍
响2009年暮秋，有單「江湖格殺令」案喺香港高等法院宣判，五個被告要坐好耐監，當時傳媒提到幕後主腦未繩之於法。
响2010年3月29號，英國路透社報道：
該社獲得先前冇公開過，上述嗰單案嘅法庭筆錄文件，由之得知，證人供稱張治太係主使人。佢亦喺審訊當中，被指為香港三合會和合圖嘅一個領䄂，綽號「掙爆」，又係澳門金沙娛樂場內賭廳，成都貴賓會嘅揸拂人。雖然如此，但係張治太冇出過庭，亦唔係被告；香港警務處唔肯就此作詳細解釋；香港政府用衣貓確認，有個姓張嘅49歲男人曾經被捉，不過攞到嘅法律意見指唔夠料起訴佢，於是放走咗；問過香港警務處同埋喺澳門嘅美國賭業人士，都冇法子得知佢喺焉處。英國路透社同美國加州大學柏克萊分校調查報道計劃一齊研究，得出張治太同拉斯維加斯金沙有關係嘅結論，而噉樣或者會令後者違反美國內華達州博彩法例；拉斯維加斯金沙發表聲明話，按佢哋所知，張治太並非該公司所用嘅博彩中介人之董事或股東，而冇講更多。
响2010年3月31號，英國路透社報道：
美國內華達州博彩監管局委員蘭度沙耶响2010年3月31號用衣貓表示，正喺道分析緊澳門賭場入面嘅賭廳之運作狀態，以及佢哋同中國犯罪分子之間有冇關連，當中拉斯維加斯金沙亦會理到。
綜合新加坡《商業時報》响2010年4月3號同新加坡《聯合早報》响2010年4月4號嘅報道：
新加坡賭場管制局被詢問以上事宜對於審批賭牌有冇影響，唔肯評論；而拉斯維加斯金沙則聯絡唔到。响2009年11月提交申請，新加坡濱海灣金沙嘅賭場執照仍然審核緊。
响2010年4月6號，新加坡國民團結黨發出其秘書長吳明盛署名嘅文告，表示：
該黨關注上述事件……提及新加坡人民行動黨執掌嘅政府，响2005年扑鎚准起兩間賭場時，講明唔會將賭場執照發畀任何同三合會有關連嘅營運者……該黨十分擔心佢哋會對當地社會有壞影響……希望新加坡賭場管制局慎重考慮畀唔畀濱海灣金沙攞牌，亦想知道，萬一佢哋攞咗牌之後先至被證實身有屎，政府會點處理……
响2010年4月26號，新加坡賭場管制局發布公告稱：
已經批准新加坡濱海灣金沙經營若干賭場業務。
响2010年4月27號，新加坡濱海灣金沙嘅賭場、部分酒店房間及金沙會展中心開業。
拉斯維加斯大道

拉斯維加斯大道位於美國內華達州卡拉卡郡。
朗屏站

朗屏站係香港港鐵屯馬綫嘅其中一個車站，位於新界元朗市北部，屏山以東，朗屏邨嘅東南面。車站有全球最深樁柱嘅世界紀錄（130米）。

車站結構
車站屬架空設計，有天橋接駁去朗屏邨。車站嘅底部下原本係幾條明渠嘅交匯點，大部分明渠現時已經被覆蓋，成為車站底部嘅宏達路、媽橫路、朗業街同元朗安樂路。車站原本南面同北面都有一個公共運輸交匯處，分別係的士/小巴站同巴士站，南面嗰個重建成朗城滙，北面嗰個重建成朗屏8號，巴士總站搬咗科業街隔籬，兼且起咗個安老院喺旁邊。西南面係元朗邨舊址，而家已經拆咗，重建成朗晴邨同世宙。

車站出口
朗屏站嘅東南面係元朗邨舊址，響西鐵綫起嗰陣拆咗，第時可能重建公屋，但係仍然未決定。
A - 宏樂街
屏義路、宏樂街
設有失明人士引導徑往返出口、升降機往返地面
B - 朗屏邨
B1 - 屏信街
B2 - 朗屏邨、俊賢坊、元朗民政事務署大廈、元朗廣場、元朗劇院、元朗大會堂、朗屏體育館、水邊圍邨
設有失明人士引導徑往返出口、斜道往返地面
C - 寶樂坊
青山公路（元朗大馬路）、廉政公署、擊壤路、安寧路、寶樂坊
設有失明人士引導徑往返出口
D - 保輝徑
青山公路（元朗大馬路）、勞工處元朗就業中心、安寧路、保輝徑、元朗中心
設有失明人士引導徑往返出口
E - 大橋村
大橋村、元朗政府合署
F - 東頭工業區
麗新元朗中心、東頭工業區
設有升降機往返地面
朗屏站外觀

接駁交通
車站南面同埋北面各有一個公共運輸交匯處，分別有的士／小巴站同巴士站。另外，朗屏站係西鐵綫沿綫新市鎮範圍入面唯一一個車站唔可以直達輕鐵站嘅車站，乘客可以經B2出口嘅行人天橋行去位於青山公路嘅輕鐵豐年路站。
港鐵巴士（八達通、全月通、全日通免費轉乘優惠）
K66 - 大棠 ↔ 朗屏
K68 - 元朗公園 ↺ 元朗工業邨
K73 - 天恆 ↺ 元朗（西）
K74 - 天瑞 ↺ 元朗（東）
九巴
68A - 朗屏邨 ↔ 青衣站
76K - 朗屏邨 ↔ 清河邨
268A - 朗屏邨 ↔ 觀塘碼頭 （平日繁忙時間服務）
268B - 朗屏站 ↔ 紅磡碼頭
268C - 朗屏站 ↔ 觀塘碼頭
968A - 元朗（西） → 銅鑼灣（天后）（只限平日上午繁忙時間服務）
968X - 元朗（德業街） ↔ 鰂魚涌（英皇道）（只限平日繁忙時間服務）
P968 - 朗屏站 ↔ 銅鑼灣（天后）（每日上午繁忙時間服務，其餘時間以元朗（西）為總站）
龍運巴士
A37 - 朗屏站 ↔ 機場（地面運輸中心）
新界專線小巴
73、74、622

去各個站要嘅錢
呢版要更新，以反映最新情況。加完料之後唔該拎走個模。
屯馬綫

利用狀況
西鐵初初通車嗰時，車站相當冷清，到各項優惠措施推出之後乘客量先上升，本站嘅人流同樣係先冷清，然後漸漸熱鬧；另外，由於該站可以經行人天橋或多條街道直達元朗市中心，再加上例假日更有唔少乘客免費轉港鐵巴士K66綫（適用於八達通、屯門－紅磡全月通、屯門－南昌全月通、屯門－南昌全日通），因此該站人流多過元朗站。
沈貞巧

沈貞巧（英文：Garie Shum；1993年1月7號—），暱稱阿Gao，係香港女藝人。佢本職跳舞導師，擅長跳街舞，2021年參與ViuTV真人騷選秀節目《全民造星IV》，入圍總決賽，最後攞到亞軍，而家係女團COLLAR嘅隊長。

演出
想搵所屬團體COLLAR名義參與嘅影視作品，請睇「COLLAR § 影視作品」。
香港傑出少年選舉

香港傑出少年選舉（英文：Hong Kong Outstanding Teens Election）由香港遊樂場協會（Hong Kong Playground Association）主辦， 香港電台合辦，傑出青年協會、香港傑出少年協會協辦，1995年開始每兩年一屆。選舉主要目的係對有傑出表現嘅少年人予以肯定同讚賞，為少年人建立正確價值觀同人生態度，並組織得獎者參與社會服務，建立模範，回饋社會。

選舉簡介
香港傑出少年選舉喺1995年創辦，由1998年開始定為每兩年一屆。選舉目的在於肯定同嘉許有傑出表現嘅少年人，並透過表揚佢哋嘅努力，建立社會模範。同時亦藉此推動少年人關心同參與社會；各得獎者更將被邀參加「香港傑出少年協會」，於日後參與社會服務，協助有需要人士同關懷社會。

參選資格
年齡介乎11至17歲嘅香港居民，並由一名21歲或以上嘅成年人提名。
初級組：11至14歲
高級組：15至17歲

參選組別
個人成就組
喺品德、學業、藝術、體育、創作等方面有傑出表現，例如：模範學生、多才多藝、具有自我挑戰嘅毅力等。
設初級同高級組
個人奮進組
喺成長過程中有突出表現者，例如處身困境中不屈不撓、具意志毅力改過自新、單親家庭中肩擔起照顧細佬妹同協助爸爸媽媽、新來港青少年勇於帶動家人投入社會者等。
設初級同高級組
社會參與組
熱心參與回應現今社會需要，傳播關愛訊息等工作上具有卓越貢獻同有傑出表現，例如投入保護環境、服務唔同社群、關心社會動態等。
只設一組
陸駿光

陸駿光（粵拼：luk6 zeon3 gwong1，英文：Alan Luk，1978年2月9號—）係香港男演員，香港演藝學院畢業，以前係香港無綫電視同香港電視男藝員。

早年生涯
陸駿光有兩個阿哥同一個家姐，出身於中醫世家，細個嗰陣讀德貞小學（1991年上午校畢業），曾經喺小五嗰年留級，升中後曾經做過校內排球隊成員。佢當時入讀過兩間香港中學，中二嗰陣亦曾留級一年。
佢曾經喺《明報》專訪嘅時候，話自己由細到大，自己阿媽都唔睇好佢，因為佢懶，唔係正常定義嘅乖仔，唔讀書、淨係顧住打波，所以阿媽對佢冇乜期望。

演藝事業發展
陸駿光喺香港演藝學院畢業，2002年加入無綫電視開始拍攝電視劇，直到2012年轉去香港電視網絡工作，至2015年4月約滿，期間佢曾經拍過《導火新聞線》、《大眾情性》、《驚異世紀》等劇集而廣為人知。喺港視劇集選戰中飾演民自黨少壯派領袖—方啟釗、導火新聞線中飾演含冤入獄嘅傅永恆，表現令人眼前一亮。佢被形容為個樣似日本劇集「半澤直樹」男主角，因此被稱為「港版半澤直樹」。陸駿光曾經話，喺佢扮半澤直樹之後，佢阿媽先知道佢認真演戲。
去到2018年，佢首次喺ViuTV拍劇。
2020年8月，陸駿光憑2019年港台單元劇《星星的孩子：魚蛋》入面飾演一個自閉少年嘅爸爸，奪得「2020 New York Festivals TV & Film Awards紐約電影電視節」演員銅獎，呢個獎係佢入行近20年首個攞到嘅演員獎項 。

感情生活
佢曾經有過幾段感情，包括前無綫藝員李穎芝，已經分手。佢話，由於佢容易喊嘅性格，曾經令前度女友嫌棄佢。現任太太係圈外文員陳茵茵（Sherraina Chan），喺2015年7月結婚。
新和里遊樂場

新和里遊樂場，香港公園之一，遊樂場之一，喺屯門新和里，英文叫San Wo Lane Playground。行政上歸屯門區。設施有硬地球場、門球場、手球場，以及七人足球場。
麥沛東

麥沛東（英文：Mak Pui Tung，1989年11月8號—）係香港男演員，參演舞台劇出身。喺香港演藝學院戲劇學院畢業，2014年加入中英劇團成為全職演員。2021年首次參演電影作品《媽媽的神奇小子》。佢2023年憑電影《正義迴廊》攞到第16屆亞洲電影大獎「最佳新演員」獎。
九方輸入法

九方輸入法係由香港嘅九方科技控股有限公司發明嘅一種中文字形輸入法。特點係淨用鍵盤右邊9個數字鍵，每個字只需輸入三個碼就可以揀，係一種幾易學嘅輸入法，速度亦都同速成差唔多[未記出處或冇根據]，但因為要額外下載試用版或者畀錢買呢套軟件，響辦公室裏面唔常用。

歷史
呢個輸入法係響1995年由香港劇作家同發明家梁立人，同埋香港首屆十大傑出數碼青年劉文建發明。

輸入方法
輸入方法分為以下四種，有字形輸入法，一般數字輸入，拼音輸入法，筆劃輸入法（同手機裏面一般嘅筆劃輸入法唔同），呢幾種輸入方法係可以交替使用。
以下嘅輸入法只啱九方輸入法 XP 用，其他版本嘅輸入方法可能有出入。

筆劃輸入法
筆劃輸入法係由橫、豎、撇、點、折五種基本筆劃同二十四個輔助部件組成。

字形輸入法
字形輸入法係將所有中文字字首嘅九種特徵，依據字嘅字首特徵同相應部件，就可以完成輸入。

普及程度
響香港，皆因九方輸入法係收費軟件，Windows又冇得送，所以冇其他主流輸入法咁普及。不過，因為九方輸入法易過倉頡輸入法同速成輸入法，而且有免費版畀學生下載，所以好多學校都會先教九方，再教倉頡同埋速成。而且，九方淨用九個數字，所以有啲手提電話都內置咗。
林宣妤

林宣妤（英文：Serene Lim，1996年7月11號—）係馬來西亞藝人，馬來西亞霹靂州出世，食物及營養學系學生。因參選Astro國際華裔小姐2016備受關注，於Astro國際華裔小姐競選2016奪得冠軍、最上鏡小姐、全民女神三大獎項，並將代表馬來西亞吉隆坡參加2017國際中華小姐競選。擔任主持、代言及封面女郎等工作。
垃圾尋寶

垃圾桶尋寶/垃圾堆尋寶係種拾荒行為，指耖人等丟出來嘅垃圾（通常由垃圾桶），從中執走啲有用嘢。
有人咁做係因為想得到其中嘅值錢嘢；有人係唔想嘥嘢同環保；亦有人堅持咁做來抗議資本主義社會嘅浪費。
佢可以叫做無本生利嘅生意，其實係要付出個人時間、體力同埋犧牲尊嚴。收入唔穩定，要靠彩數，有時要同同行爭地盤，唔能夠放下身段嘅人係做唔到呢一行。
新濠影滙

新濠影滙（英文：Studio City, Macau（簡稱：Studio City））係個位於澳門路氹城嘅建築群，其中設施包括賭場（新濠影滙娛樂場（英文：Casino Studio City, Macau）、酒店（新濠影滙酒店）、商場（新濠影滙購物大道）及其他（新濠影滙水上樂園、影滙之星、傳奇英雄科技城、新濠影滙綜藝館及影滙 88 KTV）。

意外
呢個表唔完整，歡迎加料。
响2015年12月25號下晝4點40分，影滙之星一度故障停駛，廿分鐘之後，有相關廣播，話會用吊船疏散啲人；大概有一百個乘客圂住喺半空超過一個鐘；到咗六點零鐘，統統平安噉落返地下。當中有人唔舒服，坐救護車去咗醫院檢查。部機器之後經過檢查，喺夜晚恢復運作。

批評
新濠影滙水上樂園個招牌係用簡體字寫嘅，部分本地人覺得噉樣唔尊重用慣繁體字嘅佢哋，喺互聯網上引起過熱議。
樣辦

樣板，簡稱板，係由大量嘅嘢入面抽取小量去做代表，方便做測試或者分析，好多並非可發售嘅完成品。「貨板」指貨物嘅樣辦；同出售嗰啲成分無異。「板」字俗寫作辦。
鈴木奈穗子

鈴木奈穗子（1982年1月29號—）係日本一位女播報員，目前所屬電視台為NHK。

經歷
從法政大學女子高等學校（日文：法政大学国際高等学校）、法政大學社會學部畢業後，2004年進入NHK。

學生時期
中學時期喺管樂社負責小號樂器，高校時期則加入舞棒社，身為社長帶領社團參與各項活動。
大學時期立定主播志向，開始參加日視學院（日文：日テレ学院）同朝日電視台主播學校（日文：テレビ朝日アスク）嘅主播訓練課程。曾與時為立教大學學生、後成為朝日電視台主播嘅久保田直子（日文：久保田直子）喺日本電視台轉播嘅箱根驛傳演出，亦曾經喺TBS電視台就職測驗中同竹內香苗（日文：竹内香苗）有過交流。

NHK時期
進入NHK後，被分發到四國地區，並擔任當地嘅地上數位放送推進大使（日文：地上デジタル放送推進大使）。
2008年，調職至東京主播室，開始主持新聞節目《首都圈NETWORK（日文：首都圏ネットワーク）》，並負責節目之間嘅2分鐘宣傳節目，被稱為「7時56分之女」、「8時43分之女」。
2010年，接替島津有理子（日文：島津有理子）同有動由美子嘅工作，擔任《早安日本》主持及東京地區地上數位放送推進大使，NHK綜合頻道播放類比訊號嘅最後時刻（宮城縣、岩手縣、福島縣除外）亦由鈴木負責。

其他
鍾意嘅食物有冰淇淋、火鍋、餃子、酒等，不過本身唔係太識做菜。興趣包括舞棒、觀賞舞台表演、體育賽事（主要為足球）。
鍾意嘅人物有足球運動員田中達也、演員妻夫木聰，亦都鍾意聽Mr.Children同木村KAELA嘅歌曲。
2012年11月22號，同TBS電視台社員結婚。
2018年10月16號，因為身體狀況暫時停止主持《NHK7點新聞》，由池田伸子、久保田祐佳、井上朝日代班。11月5號，回歸主播台上。
武田真一

武田真一（1967年9月15號—）係日本主持人，熊本縣高森町出世，筑波大學第一學群社會學類畢業。1990年進入NHK日本放送協會，武田真一先後喺熊本放送局、松山放送局、東京廣電中心及沖繩放送局擔任主播，後就職於NHK大阪放送局。佢已經喺2023年3月喺NHK退休，後轉為自由主持人。
西門慶

西門慶，號四泉，係古典小說《水滸傳》同埋《金瓶梅》既角色，佢同時係一個商人、惡霸、暴發戶、官僚，佢貪財、好色、玩權，係一個典型既土豪形象。

水滸傳
西門慶喺《水滸傳》裡面，西門慶只係一個配角，主要用嚟襯托、對比武松嚟個角色。西門慶同王婆一齊設計、誘引武大郎既老婆潘金蓮，同佢發生咗性關係，後來俾武松發現咗。潘金蓮又用盡一切既方法，利用所有可以利用既機會，對武松百般引誘，不過因為武松係武大郎既細佬，佢雖然唔係不近女色既人，但係佢同潘金蓮受到倫理束縛，所以唔敢，亦都唔會做出對唔住哥哥既事。後尾西門慶同潘金蓮合謀毒死武大郎，俾武松發現咗，最後西門慶同潘金蓮俾武松殺咗。

金瓶梅
喺《金瓶梅》裡面，西門慶係有啲錢又有啲權既人，佢鍾意佢既女人喺同佢發生性關係既時候叫佢做「達達」，又鍾意係女人身上燒香、烙印。
西門慶妻妾成群，佢老婆係吳月娘，二房妾係李嬌兒，三房妾係孟玉樓，四房妾係孫雪娥，五房妾係潘金蓮，六房妾係李瓶兒，七房妾係龐春梅，佢仲有其他偷情對象，總共有二十幾個女人。
西門慶應該幾靚仔下[未記出處或冇根據]，佢可以納妾得財，而唔係好似其他好色之徒咁納妾傷財，將啲錢揈哂。喺第七回「薛媒婆說娶孟三兒」裡面，西門慶娶咗布商既遺孀孟玉樓做第三房妾侍，「金鐲銀釧不消說，手裡現銀子也有上千兩。好三梭布也有三二百筒」，可見西門慶有能力娶妾侍仲得到好多錢。
喺第十九回，西門慶娶花子虛既遺孀李瓶兒做第六房妾，亦得到唔少錢，李瓶兒既老公花子虛，因為俾兄弟告佢獨吞家財，可以攞出60錠大元寶，總共3000兩，託西門慶去疏通楊提督，可見花子虛同李瓶兒係好有錢既。
九龍石

九龍石（Kowloon Rock）係香港九龍城區一島，近舊啟德機場跑道，上面有座孤立危險物標誌（英文：Isolated danger mark）。
維基同享有多媒體嘅嘢：Kowloon Rock
秘境車站

秘境車站（日文：秘境駅(Hikyōeki)）一詞源自日本，指一啲因為位置偏遠，冇咩人煙同唔易到達嘅火車站（包括地鐵站），通常會吸引鐵路迷去探索返個真相；但係有啲人會計埋只係環境特別靚，又或者冇職員招呼乘客嘅車站。呢啲車站未必真係用緊，可能同時係廢站 或者部份廢棄。
士古來

士古來（Skudai）係柔佛州一個市鎮，喺新山縣新山市政理事會（Majlis Perbandaran Johor Bahru Tengah）嘅轄區之間。士古來分別同古來、士乃同埋新山相隔8、4同埋16公里。
新山市政理事會嘅總部同埋柔佛州分行嘅馬來西亞工藝大學（Universiti Teknologi Malaysia）就係喺士古來。士古來嘅購物廣場有大學城嘅吉之島（Jusco Taman Universiti），喺士古來街嘅八星購物中心（Skudai Parade）同埋士古來分行嘅一間大人超霸市場（Giant Hypermarket）。